Ór na mban baincheann nimhe
Donnchadh Mór Ó Dálaigh cct.
Ór na mban baincheann nimhe,
géag chubhra an chnuais ainglidhe,
cruth seangghlan go snas chorcra
dar las deallradh diadhachta.
Ór líoghlan ar nar luigh sal,
réalta iuil fhear an talmhan,
ciabh chlaon 's a griandath mar ghréin,
caor do mhianach criadh ceinéil.
Ór glan gealbhán na cruinne,
baincheann na sé sochaidhe,
folt na n-órchlann gcruinnshliom gcas,
lóchrann ó bhfuighbheam eolas.
Grian ghlan ghealmhaidne samhraidh,
eala innbhir chubharghlain,
folt órbhuidhe fhailgheadh dtiogh,
óghMhuire mhaillgheal maighdean.
Guaillidh deasláimhe an Dúilimh
's í ar ar sgáth 'n-a
sgiathlúirigh,
's n-a gnáthfhál dhaingean dar
ndíon,
sgáthán aingeal an airdríogh.
Slat do fhás a húir naomhtha,
ógh ghlan go ngnúis neamhfhraochdha
dar bh'ainm naomhthalamh ós nimh,
pailm go saortharadh saidhbhir.
Neimhdheas gach deilbh dá deise
i ngar do ghné a deilbhei-se;
beag mórbhladh i ngar dá gnaoi
leag lóghmhar mar ghal grianlaoi.
A béal coimhdhearg re snuadh subh,
a rosg comhghlas re criosdal,
nó re hoighreadh ar eas nglan,
a cneas coimhgheal le cubhar.
Combuidhe é 's an t-ómra
bairrfhiar an fhuilt fhorórdha,
a tirmdhéad chombán re cailc
an fhinnghéag fhollán orrdhairc.
Siad coimhgheal le clúimh eala
a troighthe, a taoibh glégheala;
méin chaise 'n-a camchúl fhionn
nach taise fannchlúmh faoileann.
Céim a bonn, buille a habhra
's iad commall 's a ciunlabhra;
rosg glas gan fhormad fa ór
a bas chomhlag re caomhshról.
Niamh a gruadh n-áluinn mar fhuil,
an chuid eile dá haghaidh
mar uan imillearg abhann
sduadh inghindearg abhramhall.
Inghean Iaichim ciabh chladhach
cosmhail caoile a seangmhalach
re sgríb d'fhírrinn chaoilphinn chuirr
ar sgríbhinn maoithshlim meamruim.
Máthair ríogh rátha nimhe,
mian súl na sluagh n-ainglidhe,
gnúis déadla ó n-aghthair an t-eol,
réadla nach athraigh d'aithcheodh. Ór.